[{"text_idx": "#000000", "text": "Amdanom NiAdroddiadau BlynyddolCymrodyrHanesTi\u0302mYmddiriedolwyrCysylltwch a\u0302 ni"}, {"text_idx": "#000001", "text": "AboutPolitics and PolicyPeople and PlacesCultureVoices"}, {"text_idx": "#000007", "text": "Bachgen yn ei arddegau yng Nghymoedd De Cymru yw James. Roedd angen iddo gael lawdriniaeth bach o dan anesthetig cyffredinol yn ei ysbyty lleol. Wrth i effaith yr anesthetig bylu roedd e\u2019n gwingo mewn poen ac yn gweiddi, ond yn Gymraeg, ei iaith gyntaf. Doedd y staff oedd yn gofalu amdano ddim yn siw\u0302r beth i\u2019w wneud, ond cofiodd un bod Dai y porthor yn siarad Cymraeg. Galwyd am Dai a dywedodd wrth bawb a fedrai glywed bod James yn dweud bod ganddo boen ddirdynnol yn ei droed dde! Yn fuan iawn cafodd James feddyginiaeth lleddfu poen ac erbyn y noson honno roedd James yn hapus yn sgwrsio yn y ddwy iaith."}, {"text_idx": "#000008", "text": "Mae\u2019r tri darlun bach yma \u2013 i gyd yn seiliedig ar brofiad bywyd go iawn o\u2019r gwasanaeth iechyd yng Nghymru. Maent yn fodd i danlinellu pwysigrwydd, fan leiaf, bod yn ymwybodol o gyd-destun dwyieithog Cymru. Ym mhob achos byddai\u2019r gofal wedi gwella wrth ddarparu gwasanaeth yng Gymraeg \u2013 neu o leiaf dangos sensitifrwydd i\u2019r ffaith bod llawer o bobl, yn enwedig mewn sefyllfaoedd llawn straen, yn ei ffindio hi\u2019n llawer haws i fynegi ei hunain yn ei hiaith gyntaf. Ac os nad ydych yn gwbl argyhoeddedig, ac yn ddigon ffodus i fod wedi dysgu ail iaith \u2013 efallai Ffrangeg neu Sbaeneg \u2013 y tro nesaf y byddwch yn sa\u0302l ceisiwch egluro sut rydych yn teimlo yn eich ail iaith!"}, {"text_idx": "#000009", "text": "Felly beth sydd i\u2019w wneud? Mae camau mawr ymlaen wedi cael eu cymryd gan Lywodraeth Cymru yn y blynyddoedd diwethaf gyda strategaeth \u2018Mwy na Geiriau\u2019 \u2013 ac mae ymgynghoriad ar y strategaeth olynol ar agor ar hyn o bryd:"}, {"text_idx": "#000010", "text": "Ond, yr her fawr yw\u2019r gweithlu, a dyna pam fod y Coleg Cymraeg Cenedlaethol yn cynnal seminar yn ddiweddarach yr wythnos hon i drafod datblygu gweithlu iechyd a gofal cymdeithasol ddwyieithog. Os yw gofal effeithiol wrth wraidd y GIG yng Nghymru, mae\u2019n angenrheidiol i\u2019r gofal fod yn briodol i\u2019r claf, ac yn sensitif i\u2019w hanghenion ieithyddol. Ceir tystiolaeth gynyddol yn rhyngwladol sy\u2019n awgrymu\u2019n gryf fod darparu gofal yn iaith gyntaf y claf yn gwella canlyniadau i gleifion h.y. mae pobl yn gwella yn gyflymach!"}, {"text_idx": "#000012", "text": "Dim ond un rhan o jig-so mwy cymhleth yw myfyrwyr. Mae\u2019r mwyafrif helaeth o weithlu\u2019r GIG ymhen 10 mlynedd eisoes wedi\u2019i gyflogi gan y GIG \u2013 felly mae angen mynd i\u2019r afael a\u0302 hyfforddiant yn y gweithle hefyd. Bydd rhan allweddol o\u2019r seminar yn trafod y math o hyfforddiant sydd ei angen \u2013 ac i gychwyn y drafodaeth awgryma\u2019r Coleg fodel pyrmaid."}, {"text_idx": "#000013", "text": "Ein barn ni yw bod datblygu ymwybyddiaeth iaith yn sgi\u0300l craidd, sgil y gellid ac y dylid ei ddatblygu ar gyfer pob gweithiwr proffesiynol iechyd a gofal cymdeithasol yng Nghymru. Gan adeiladu ar CAEA (Cwrs ar-lein enfawr agored / MOOC) a lansiwyd yn ddiweddar ar gyfer Ymwybyddiaeth Iaith mewn Gwaith Cymdeithasol (partneriaeth rhwng y Coleg Cymraeg a\u2019r Cyngor Gofal), mae modelau y gellid eu datblygu i ddarparu hyfforddiant o\u2019r fath yn ddi-drafferth ac yn gost effeithiol."}, {"text_idx": "#000016", "text": "Mae rhywfaint o waith, felly, wedi ei gwblhau yn barod, ond mae cymaint mwy i\u2019w wneud \u2013 a llawer i\u2019w trafod yn y seminar. Yn angenrheidiol, fodd bynnag, os ydym am wella ansawdd y gofal a ddarperir i Iris, Jac a James a llawer tebyg iddynt \u2013 mae\u2019r her sydd o flaen strategaeth nesaf Llywodraeth Cymru ar y Gymraeg mewn Iechyd a Gofal Cymdeithasol yn un fawr."}, {"text_idx": "#000018", "text": "Also within Politics and Policy"}]